text: অধিনায়ক কে, পাল্লা ভারি অভিজ্ঞ রোহিত শর্মার দিকেই - News SundarBan
  আসন্ন টি-টোয়েন্টি বিশ্বকাপের পরেই ভারতীয় দলে ঘটে যাবে বড় পরিবর্তন। টি-টোয়েন্টি ক্রিকেটে আর জাতীয় দলকে নেতৃত্ব দেবেন না কোহলি। এই ফরম্যাটের জন্য পরবর্তী অধিনায়ক কে, তা এখনই ঠিক না করলেও পাল্লা ভারি অভিজ্ঞ রোহিত শর্মার দিকেই। যদিও কেএল রাহুল ও ঋষভ পন্থের নামও উঠে এসেছে।
  তবে কোহলির ডেপুটি ও ভারতের ওপেনার রোহিত শর্মাকেই আসন্ন জোড়া টি-টোয়েন্টি বিশ্বকাপে ভারত অধিনায়ক হিসাবে দেখছেন সুনীল গাভাস্কার। ভাইস ক্যাপ্টেন হিসাবে তার ভাবনায় রাহুল-পন্থ।
  'ক্রিকেট কানেক্টেড' শো'তে গাভাস্কার বলেন, 'অবশ্যই রোহিত শর্মা পরের বিশ্বকাপে ভারতের অধিনায়ক, ব্যাক-টু-ব্যাক বিশ্বকাপ রয়েছে। অধিনায়কত্বে খুব বেশি পরিবর্তন চাইবো না। আমি কেএল রাহুলকে ভাইস-ক্যাপ্টেন হিসাবে দেখছি।
  ঋষভ পন্থের কথাও আমার মাথায় আছে। ও যেভাবে তারকাখচিত দিল্লি দলকে নেতৃত্ব দিচ্ছে তা প্রশংসা করার মতো। টি-টোয়েন্টি ক্রিকেটে এরকম একজন ক্যাপ্টেনকেই দরকার যে দ্রুততার সঙ্গে পরিস্থিতি বুঝে নিতে পারবে। রাহুল-পন্থ এই দু'জনকে আমি রোহিতের ভাইস-ক্যাপ্টেন হিসাবে চাই।'